Medunsa-studente in hof oor vandalisme | Maroela Media
Studente het glo die hoofhek by GaRankuwa-kampus van Medunsa aan die brand gesteek (Augustus 2014) Foto: @Ursula_Joy/Twitter
"Die vyf studente is Saterdag in hegtenis geneem en staan tereg op aanklagte van opsetlike saakbeskadiging," het kapt. Rheineth Motlana, 'n polisiewoordvoerder, gesê. "Die studente is vrygelaat sonder borgtog en moet weer op 23 September in die hof verskyn."
Sy kon nie dadelik meer inligting oor die studente verskaf nie.
Die universiteit moes aan die begin van die maand sy deure sluit en bestuur het studente beveel om die perseel te verlaat nadat betogings vir twee weke lank voortgeduur het. Die studente het geëis dat sekere dosente afgedank moet word omdat hulle glo hul plig teenoor die studente versuim het. Die studente was glo ook ontevrede omdat die kampus se naam na Sefako Makgatho verander is.
Studente het glo ook 'n motor en die wagkamer by die universiteit se hoofhek tydens die betoging aan die brand gesteek.